Projekt Šafran

Projekt Šafran na opipljiv način upoznaje mlade ljude s temom Holokausta i podiže svijest o opasnostima diskriminacije, predrasuda i nesnošljivosti. Pokrenula ga je Zaklada za obrazovanje o Holokaustu sa sjedištem u Irskoj koja opskrbljuje škole lukovicama žutih šafrana.

ZAŠTO SADIMO ŽUTE ŠAFRANE?

Žute šafrane sadimo u znak sjećanja na milijun i pol židovske djece, te tisuće druge djece koja su umrla u Holokaustu.Žuti cvjetovi podsjećaju na žute Davidove zvijezde koje su Židovi bili prisiljeni nositi pod nacističkom vlašću.Mali ekolozi( njih 30-ak) ove su godine posadili oko 50 lukovica šafrana.

Šafran cvate krajem siječnja ili početkom veljače, otprilike u vrijeme MEĐUNARODNOG DANA SJEĆANJA NA HOLOKAUST 27. SIJEČNJA.

Šafrani nas podsjećaju i na to da čak i nakon najstrašnijih događaja opet započinje novi život i da se možemo nadati da će stvari biti bolje nego prije.Prekrasno cvijeće nas podsjeća da na svijetu još ima ljepote i nade u budućnost.

POZADINA HOLOKAUSTA

Nakon što je pretrpjela poraz u Prvom svjetskom ratu(1914.-1918.), Njemačka je zapala u mnoge ekonomske i socijalne probleme.1933. g nacional-socijalisti su došli na vlast a vođa im je bio Adolf Hitler.

Progonili su manjine-ljude drugačijeg kulturnog zaleđa, vjere te one koji su bili slabi ili ranjivi.Krivili su ih za sve probleme Njemačke a glavna meta su im bili Židovi.Slali su ih u koncentracijske logore gdje su milijuni ubijeni ili su umrli od gladi.Ubili su i oko milijun i pol židovske djece.Nacističko ubijanje milijjuna Židova i drugih poznato je kao „Holokaust“.

Lukovice šafrana sade se u jesen, od sredine rujna do sredine studenoga na dubinu od 15 cm.Šafrani se razmnožavaju svake godine tako da će ih biti sve više i više.

Projekt „Šafran“  namijenjen je učenicima u dobi od 11-17 god.Projekt je cjelogodišnja aktivnost.

**Cilj projekta: upoznavanje mladih s pojmom holokausta i podizanje svijesti o opasnostima rasizma, diskriminacije i predrasuda.**

Projekt je započeo u Irskoj.Irska zaklada za obrazovanje o Holokaustu ( Holocaust Education Trust Ireland) opskrbljuje škole lukovicama.

Dana 11.11.2015. u dvorištu naše škole smo posadili lukovice žutih šafrana u znak sjećanja na milijun i pol židovske djece, te tisuće druge djece koja su umrla u Holokaustu.

Žuti cvjetovi podsjećaju na žute Davidove zvijezde koje su židovi bili prisiljeni nositi pod nacističkom vlašću. Osim sadnje učenici će sudjelovati u izradi edukativnih plakata i radionicama na satima biologije,povijesti i hrvatskog jezika radi senzibilizacije učenika na patnje židovskog naroda.

 Uključivanje djece u sadnju lukovica i promatranje cvijeća kako raste potiče kontinuirano učenje o važnosti tolerancije i poštovanja, te upoznavanje pojma Holokaust.

Šafran cvate krajem siječnja otprilike u vrijeme kad se obilježava Međunarodni dan sjećanja na Holokaust ( 27.1.)

 Šafran- biljka koja simbolizira toleranciju i mir. Kada naši šafrani procvjetaju, podsjetit će nas i na to da  i nakon najstrašnijih događaja opet započinje novi život i da se možemo nadati da će stvari biti bolje nego prije, da na svijetu još ima ljepote i nade u budućnost. Nadamo se da će se ovom projektu priključiti i ostali naši vršnjaci iz Đakova i okolice.

 Na internetskom forumu Online Crocus Club svi sudionici projekta diljem svijeta mogu razmjenjivati svoja iskustava u vezi s projektom ali isto tako i sklapati nova poznanstva.